text: қаз-қатар - қазақтың халық биі. халық күйі «аққудың» (музыкасын биге бейімдеп өңдеген ж. қаламбаев) сүйемелімен қыздар тобы орындайды. би қаздардың тізіліп көлге қонуын, шомылуын, қайырылып қайта қайтуын бейнелейді. музыка өлшемі 2/4. алғаш 1936 жылы алматыда өткен ауыл шаруашылығы слетінде (гурьевтік ж. оразғалиевтің билеуінде) көрсетілді. «қаз-қатар» биі балетмейстер д. әбіровтің өңдеуімен 1956 жылы қазақтың опера және балет театрында орындалды. «біздің сүйікті дәрігер» кинофильміне түсірілген.